**מערך שיעור מנהיגות 1**

|  |  |  |
| --- | --- | --- |
| **משך הפעילות** | **שם הפעילות** | **תיאור בקצרה של הפעילות** |
| 10 דקות | מעגל הפוך | תלמידים הכיתה עומדים במעגל כאשר כולם רואים את כולם ומחזיקים ידיים. מקבלים משימה: הסתובבו עם הגב אחד לשני מבלי להפריד בין הידיים. |
| 10 דקות | "על הסדין" | תלמידי הכיתה עומדים על סדין. מקבלים משימה: עליכם להפוך את הסדין כאשר אסור לאף תלמיד לגעת ברצפה. |
| 5 דקות | דיון | נשאלות השאלות הבאות:   * האם מישהו חילק משימות או שהקבוצה התפזרה כל אחד לענייניה? * איך קוראים לתופעה שבה מישהו אחד מתחיל להוביל קבוצה? (מנהיגות( * מי התבלט במשימה? * באיזה אמצעים הוא השתמש על מנת להוביל? (צעקות, ידיים, קול, הסבר) * האם היו כמה אנשים שבלטו? * האם מי שהתבלט נהנה? סבל? * מהו ה"מחיר האישי" הנדרש ממנהיג לצורך הצלחה במשימות? |
| 5 דקות | הגדרת המושג "מנהיג" | מנהיג- הגדרה מנהיג הוא מישהו אשר מוביל קבוצה מסוימת למטרה מסוימת, לטובת הצבור או הקבוצה ולא לעצמו. מנהיג נבחר או מתמנה להוביל את הקבוצה אל המטרה, אחרת לא ימשיך בתפקיד. מנהיג הוא אדם אשר הצבור מאמין שהוא יכול להוביל אותו אל המטרות. |
| 10 דקות | תכונות כלליות | אבקש מהתלמידים לחשוב על תכונות שלמדו בכיתה, אכתוב את התכונות שיציעו על הלוח. אוסיף תכונות שאינן נכתבו ואתרגם במידת הצורך ליד באנגלית:  דוגמאות: יוזם, ראש גדול, **כריזמטי**, **אמיץ**, חיובי, **סבלני**, מכבד, חרוץ, בעל בטחון עצמי, צנוע, **מקשיב**, מתמיד, נאמן, מוביל, מתפשר, **יצירתי**, עקשן, דעתן, יודע להקשיב, חכם וכו' |
| 10 דקות | כל אחד לעצמו | כל תלמיד לעצמו בוחר וכותב על דף אישי: 3 תכונות שהוא מרגיש שקיימות אצלו, ו-3 תכונות שהוא היה רוצה לאמץ. |
| 5 דקות | סיכום | סיכום שיעור ראשון על מנהיגות: למדנו על תכונות באופן כללי והתמקדנו בתכונות של מנהיגות. בשיעורים הבאים נלמד על מנהיגים חשובים שהשפיעו הרבה על מדינת ישראל, ונחפש אצלם תכונות אלו. |